Държавен вестник, бр. 17, 2026 г., стр. 17

БРОЙ  17	
Д Ъ Р Ж А В Е Н  В Е С Т Н И К 	
СТР.  17   
„ Г л а в а  в т о р а  „ б “
ОБМЕН НА ИНФОРМАЦИЯ
Споразумения за обмен на информация в 
областта на киберсигурността
Чл. 27г. (1) Субектите, попадащи в обхвата 
на този закон, както и други субекти, които 
не попадат в обхвата, могат да обменят на 
доброволна основа относима информация 
за киберсигурността, включително такава 
относно киберзаплахи, ситуации, близки до 
инциденти, уязвимости, техники и процедури, 
признаци за нарушена сигурност, злонаме­
рени тактики, специфична за източника на 
заплахата информация, предупреждения във 
връзка с киберсигурността и препоръки за 
конфигуриране на инструменти за киберси­
гурност за откриване на кибератаки, когато 
този обмен на информация:
1. има за цел предотвратяване, откриване, 
реагиране или възстановяване от инциденти 
или смекчаване на тяхното въздействие;
2. подобрява нивото на киберсигурност, 
по-специално посредством повишаване на 
осведомеността във връзка с киберзаплахи, 
ограничаване или възпрепятстване на спо­
собността за разпространение на такива зап­
лахи, поддържане на набор от отбранителни 
способности, отстраняване и оповестяване на 
уязвимости, техники за откриване, огранича­
ване и предотвратяване на заплахи, стратегии 
за ограничаване или етапи за реакция или 
възстановяване, или насърчаване на съвместни 
научни изследвания относно киберзаплахите 
между публични и частни субекти.
(2) Обменът на информация се осъществява 
в рамките на общности на съществените и 
важните субекти, и, когато е относимо, на 
техните снабдители или доставчици на услуги. 
Този обмен се осъществява чрез споразуме­
ния за обмен на информация в областта на 
киберсигурността с оглед на потенциално 
чувствителния характер на споделяната ин­
формация.
(3) Националните компетентни органи 
улесняват създаването на споразумения за 
обмен на информация в областта на кибер­
сигурността, посочени в ал. 2. Тези спора­
зумения може да уточняват оперативните 
елементи, включително използването на 
специално предназначени ИКТ платформи и 
инструменти за автоматизиране, съдържанието 
и условията по споразуменията за обмен на 
информация. Когато определят подробностите 
за участието на административните органи в 
такива споразумения, националните компе­
тентни органи могат да налагат условия по 
отношение на информацията, предоставяна от 
компетентните органи или ЕРИКС. Нацио­
налните компетентни органи оказват помощ 
при прилагането на такива споразумения в 
съответствие с политиките, посочени в чл. 8, 
ал. 2, т. 8.
(4) Съществените и важните субекти уве­
домяват националните компетентни органи за 
своето участие в споразуменията за обмен на 
информация в областта на киберсигурността 
по ал. 2 при присъединяването в такива спо­
разумения или при прекратяването им.
Доброволно уведомяване за относима 
информация
Чл. 27д. (1) Извън задължението за уве­
домяване, предвидено в чл. 23, се създава 
възможността за подаване на уведомления 
до СЕРИКС/НЕРИКС или, когато е прило­
жимо, до националните компетентни органи 
на доброволна основа:
1. от съществени и важни субекти по 
отношение на инциденти, киберзаплахи и 
ситуации, близки до инциденти;
2. от субекти, различни от посочените в 
т. 1, независимо дали попадат в обхвата на 
настоящия закон, по отношение на значителни 
инциденти, киберзаплахи и ситуации, близки 
до инциденти.
(2) Уведомленията по ал. 1 се обработват 
в съответствие с процедурата, предвидена в 
чл. 23. Националните компетентни органи 
обработват задължителните уведомления с 
предимство пред доброволните уведомления.
(3) При необходимост ЕРИКС или нацио­
налните компетентни органи предоставят 
на единното звено за контакт информацията 
относно уведомленията, получени съгласно 
настоящия член, като същевременно гаранти­
рат поверителността и подходящата защита на 
информацията, предоставена от уведомяващия 
субект. Без да се засягат предотвратяването, 
разследването, разкриването и наказателното 
преследване на престъпления, доброволното 
докладване не води до налагането на никакви 
допълнителни задължения за уведомяващия 
субект.“
§ 34. Създава се глава втора „в“ с 
чл. 27е – 27о:
„ Г л а в а  в т о р а  „ в “
КОНТРОЛ
Органи
Чл. 27е. (1) Контролът за спазване на изиск­
ванията по този закон се осъществява от:
1. националните компетентни органи по 
чл. 16;
2. Министерството на отбраната;
3. Министерството на вътрешните работи;
4. Държавна агенция „Национална сигур­
ност“.